สตาร์ วอร์ส: ทีมโคตรโคลนมหากาฬ
ตอน > ซีซัน 2 (ค.ศ. 2023)

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันเผยแพร่เดิม |  |
| --- | --- | --- | --- | --- | --- | --- |
| 17 | 1 | "Spoils of War" | สตวร์ด ลี | เจนนิเฟอร์ คอร์เบตต์ | 4 มกราคม ค.ศ. 2023 (2023-01-04) |  |
 หลังจากการเตือนของเพื่อนโจรสลัดของเธอ ฟี เจโน ซิดส่งแบดแบทช์ไปยังดาวเซเรนโนเพื่อขโมยหีบสงครามบางส่วนของเคานต์ดูกู หลังจากที่ลังเล ฮันเตอร์ตกลงและแบดแบทช์ไปยังดาวที่พวกเขาพบว่าจักรวรรดิได้ขนทรัพย์สินของเคานต์ดูกูออกไปจากดาวเรียบร้อยแล้ว ในขณะที่พยายามขโมยตู้สินค้าบางส่วน แบดแบทช์ถูกพบเจอและเกิดการต่อสู้ขึ้น ซึ่งโอเมก้า, เทค และเอคโค่ถูกขังอยู่ในตู้สินค้าที่กำลังจะขึ้นบิน พวกเขาพยาบาลหาทางไปยังตู้สินค้าหนึ่งบนยานขนส่งและหลบหนีมาได้ในตู้นั้น โดยพยายามใช้ไอพ่นของตู้นั้นในการลงจอดอย่างปลอดภัย ระหว่างนั้นฮันเตอร์และเวร็กเกอร์ถูกไล่ตามท่ามกลางซากปรักหักพังของเมืองใกล้เคียง
| 18 | 2 | "Ruins of War" | นาธาเนียล วิลลานูเอวา | จีนา ลูซิตา มอนเรียล | 4 มกราคม ค.ศ. 2023 (2023-01-04) |  |
 ตู้สินค้าตกลงบนดาวเซเรโน ในระหว่างที่พยายามกลับไปยังยานของพวกเขา “มารอเดอร์” โอเมก้า, เทค และเอคโค่พบกับคนท้องถิ่นชื่อ โรมาร์ อาเดลล์ผู้ซึ่งซ่อนตัวอยู่ในป่า หลังจากคุยกับเขา พวกเขามีความรู้สึกแรกว่าชีวิตที่อิสระเป็นอย่างไร โอเมก้าแอบไปกู้สินค้าบางส่วนที่อยู่ในตู้ เอคโค่และเทคตามหาเธอ ทำให้มีการกระทบกระทั่งกันกับกลุ่มค้นหาของจักรวรรดิ โรมาร์ช่วยให้พวกเขาหลบหนีมาได้ ฮันเตอร์และเร็กเกอร์พยายามหาทางออกจากเมืองและกลับไปรวมกลุ่มกับคนอื่น ๆ หลังจากรู้ว่าแบดแบทช์รอดจากการทำลายเมืองทิโพก้า แรมพาร์มกลัวการลงโทษสำหรับความผิดพลาดของเขาในการกำจัดแบดแบทช์และตัดสินใจที่จะไม่แจ้งทาร์คินเรื่องนี้
| 19 | 3 | "The Solitary Clone" | ซอล รูอิส | อามานดา โรส มูโน | 11 มกราคม ค.ศ. 2023 (2023-01-11) |  |
 ครอสแฮร์ได้รับมอบหมายให้รับคำสั่งจากผู้บัญชาการโคดีในภารกิจการไปยังดาวเดสิกซ์ของอดีตฝ่ายแบ่งแยก เพื่อช่วยเหลือกรอตทอนซึ่งเป็นผู้ว่าราชการคนใหม่ของจักรวรรดิที่ถูกจับกุมตัวเป็นตัวประกันโดยกลุ่มต่อต้านท้องถิ่น ผู้ว่าราชการคนเก่าของเดสิกซ์ ทอว์นี เอมส์ต้องการให้ดาวของเธอเป็นเอกราชจากอำนาจศาลของจักรวรรดิและอ้างถึงการปฏิเสธของสาธารณรัฐในการเจรจายุติสงครามกับฝ่ายแบ่งแยกในช่วงสงครามโคลน โคดีต่อรองขอให้มีการแก้ไขปัญหาอย่างสันติ แต่ครอสแฮร์ฆ่าเอมส์ภายใต้คำสั่งของกรอตทอน ทำให้เดสิกซ์ตกอยู่ภายใต้การครอบครองของจักรวรรดิ หลังจากกลับสู่เมืองหลังของจักรวรรดิคอรัสซัง โคดีตั้งคำถามว่าจักรวรรดิกำลังทำสิ่งที่ดีหรือไม่ ในขณะที่ครอสแฮร์ยังคงภักดี โคดีได้หลบหนีไปหลังจากนั้นไม่นาน
| 20 | 4 | "Faster" | สตวร์ด ลี | แมทท์ มิชโนเวทซ์ | 18 มกราคม ค.ศ. 2023 (2023-01-18) |  |
 ในระหว่างที่ฮันเตอร์และเอคโค่กำลังไปทำภารกิจ ซิดพาโอเมก้า เทค และเร็กเกอร์ไปชมการแข่งขันบนดาวซาฟา โทมา ซิดถูกท้าทายโดนมิลเลกีซึ่งเป็นคู่ปรับทางธุรกิจของเธอ และนักแข่งของเขา เจ็ท เวนิม ในระหว่างการแข่งขันครั้งต่อมา มิลเลกีสั่งให้เวนิมโกงและทำให้ดรอยด์นักแข่งของซิดชื่อเทย์-โอพ่ายแพ้ ในขณะที่มิลเลไกมารับเงินพนัน โอเมก้าท้าทายให้เขาแข่งอีกครั้งเพื่ออิสรภาพของซิด ก่อนการแข่งขันครั้งถัดไป เทย์-โอประสบอุบัติเหตุ ทำให้เทคเข้าแข่งขันแทนเทย์-โอและใช้ความสามารถและความฉลาดในการคำนวณของเขาในการทดแทนการที่เขาขาดประสบการณ์ ทำให้เขาชนะการแข่ง มิลเลกีเชิดชูที่เขาสามารถปิดการต่อรองกับซิดได้แต่ได้เตือนเหล่าโคลนว่าซิดอาจทรยศพวกเขาในวันหนึ่ง
| 21 | 5 | "Entombed" | นาธาเนียล วิลลานูเอวา | คริสโตเฟอร์ ยอร์สต์ | 25 มกราคม ค.ศ. 2023 (2023-01-25) |  |
 ในระหว่างค้นหาของที่มีประโยชน์ในลานขยะ โอเมก้าและเร็กเกอร์พบกับเข็มทิศโบราณพร้อมกับชุดของพิกัดไปยังระบบดาวแคลดาร์ทรินารี ด้วยความเชื่อว่าเข็มทิศนี้จะนำไปยังสมบัติที่ซ่อนอยู่ ฟีและโอเมก้าโน้มน้าวให้แบดแบทช์ไปยังระบบดาวนั้น เข็มทิศนำพวกเขาไปยังดาวสคารา นาลซึ่งเป็นที่ประทับของคริสตัสในตำนานชื่อ “หัวใจแห่งภูเขา“ พวกเขาพบกับคริสตัลและฟีก็เอามันไป ทำให้หุ่นยนต์ยักษ์ทำงานและเริ่มทำลายแวดล้อมรอบข้าง ด้วยความกลัวที่ว่า “มารอเดอร์” จะถูกทำลายและทำให้พวกเขาติดอยู่บนดาว คนอื่น ๆ จึงโน้มน้าวให้ฟีกลับไปคืนคริสตัล ทำให้หุ่นยนต์นี้ถูกทำลาย
| 22 | 6 | "Tribe" | สตวร์ด ลี | แมทท์ มิชโนเวทซ์ | 1 กุมภาพันธ์ ค.ศ. 2023 (2023-02-01) |  |
 แบดแบทช์ไปยังดาวแวนการ์ด เอ็กซิส ซึ่งเป็นดาวของกลุ่มอาชญากร  เพื่อขายเชนโค้ดที่เทคทำขึ้นมา ในระหว่างอยู่ที่นั่น โอเมก้าช่วยกันจีซึ่งเป็นเจไดเด็กชาววูกีที่ถูกจับขังไว้ให้หนีออกมาจากกลุ่มอาชญากรได้ ในระหว่างพากันจีกลับไปยางดาวคาชีคซึ่งเป็นดาวบ้านเกิดของเขา แบดแบทช์พบว่าดาวนี้กำลังถูกทำลายด้วยน้ำมือของกลุ่มของทหารรับจ้างชาวแทรนโดเชนผู้ทำงานให้กับจักรวรรดิ หลังจากชนะใจชนเผ่าวูกีพื้นเมืองได้ แบดแบทช์ได้เรียนรู้เกี่ยวกับความเคารพที่วูกีมีให้ต่อต้นไม้ยักษ์ วรอเชียร์ พวกเขาร่วมกับชาววูกีและสัตว์ป่าพื้นเมืองในการวางแผนที่วูกีอ้างว่าได้มาจากต้นไม้ พวกเขาช่วยกันโค่นล้มกองกำลังของจักรวรรดิสำเร็จและกันจีได้กลับไปรวมกลุ่มกับเพื่อนพ้องเขาอีกครั้ง
| 23 | 7 | "The Clone Conspiracy" | นาธาเนียล วิลลานูเอวา | เอซรา นัชแมน | 8 กุมภาพันธ์ ค.ศ. 2023 (2023-02-08) |  |
 แรมพาร์ทขอคะแนนเสียงจากวุฒิสภาจักรวรรดิในการทดแทนกองทัพโคลนด้วยทหารเกณฑ์สตอร์มทรูปเปอร์ พวกเขาปิดบังการทำลายเมืองโทปิกาที่ทำโดยตั้งใจไว้โดยโทษลมพายุแทน สมาชิกวุฒิสภา ไรโย ชูชีตั้งคำถามสำหรับสิทธิของโคลน และได้พบกับโคลนทรูปเปอร์สลิปผู้ซึ่งเพื่อนของเขาถูกกำจัดหลังตั้งคำถามถึงเรื่องพายุของแรมพาร์ท แรมพาร์มส่งนักฆ่ามาเพื่อฆ่าพวกเขาก่อนที่พวกเขาจะเปิดเผยความจริงออกไป ในขณะที่ชูชีขอให้สลิปเป็นพยานต่อหน้าวุฒิสภา นักฆ่าได้ฆ่าสลิปและโจมตีชูชี เธอถูกกัปตันเร็กซ์ผู้ได้รับการขอความช่วยเหลือจากสลิปช่วยไว้ เร็กซ์สามารถจับตัวนักฆ่าซึ่งเป็นโคลนได้แต่นักฆ่าได้ฆ่าตัวตายก่อนที่จะถูกสอบสวน
| 24 | 8 | "Truth and Consequences" | สตวร์ด ลี | ดามานี จอห์นสัน | 8 กุมภาพันธ์ ค.ศ. 2023 (2023-02-08) |  |
 เร็กซ์ขอให้แบดแบทช์ช่วยและพวกเขาเดินทางไปยังคอรัสซัง โอเมก้าและชูชีไปขอความช่วยเหลือจากสมาชิกวุฒิสภาท่านอื่น ๆ ในระหว่างที่เร็กซ์และแบดแบทช์แอบขึ้นไปบนยานพิฆาตดาราของแรมพาร์ทซึ่งกำลังอยู่ระหว่างการซ่อมบำรุง เพื่อพิสูจน์ถึงการปิดบังเรื่องเมืองทิโพก้า ในวุฒิสภา ชูชีเปิดโปงเรื่องโกหกของแรมพาร์ทและเขาถูกจับกุม แต่ถึงกระนั้น จักรพรรดิพัลพาทีนได้โต้แย้งว่าการโมตีของแรมพาร์ทนั้นถูกดำเนินการโดยโคลน ดังนั้นการเปิดโปงครั้งนี้จึงเป็นการสนับสนุนการจัดตั้งกองทัพทหารเกณฑ์ใหม่ วุฒิสภาเห็นชอบในพระราชบัญญัติงบประมาณ ก่อนที่แบดแบทช์จะออกจากคอรัสซัง เอคโค่ตัดสินใจที่จะอยู่ช่วยเร็กซ์ในการต่อสู้เพื่ออนาคตที่ดีกว่าของโคลน
| 25 | 9 | "The Crossing" | นาธาเนียล วิลลานูเอวา | บรูค โรเบิร์ทส์ | 15 กุมภาพันธ์ ค.ศ. 2023 (2023-02-15) |  |
 ซิดส่งแบดแบทช์ให้ไปเก็บแร่อิปเซียมมาจากเหมืองที่เธอเคยซื้อ ในระหว่างที่พวกเขาอยู่ในเหมือง “มารอเดอร์” ถูกขโมยไปและพวกเขาก็ถูกทิ้งอยู่บนดาว ในระหว่างที่กำลังปีนไปทางท่าจอดยานที่ใกล้ที่สุด แบดแบทช์ถูกขังอยู่ในเหมืองอีกแห่งหนึ่งในขณะที่แร่อิปเซียมของพวกเขาถูกจุดระเบิดโดยฟ้าผ่า ภายในเหมืองใหม่ โอเมก้าได้พบกับสายของแร่อิปเซียมและพยายามที่จะเก็บแร่นั้นกับเทค พวกเขาถูกแยกออกจากคนอื่น ๆ และก่อนที่หาทางออก พวกเขาได้พูดคุยกันถึงเรื่องการปรับตัวในชีวิต เช่น การจากไปของเอคโค่ พวกเขาหาทางไปยังท่าจอดยานร้างแต่สามารถที่จะติดต่อซิดได้ โดยซิดบอกว่าจะมารับในอีกไม่กี่วัน
| 26 | 10 | "Retrieval" | สตวร์ด ลี | มอยเซส ซามอรา | 22 กุมภาพันธ์ ค.ศ. 2023 (2023-02-22) |  |
 ยาน “มารอเดอร์” ถูกโขมยโดยเด็กหนุ่มชื่อเบ็นนี บาโร ไปที่ศูนย์เหมืองแร่อิปเซียมใกล้เคียง เพื่อให้หัวหน้าแก๊งชื่อมอกโก มอกโกเตรียมที่จะชำแหละยานและนำชิ้นส่วนไปขาย ที่ท่าจอดยาน โอเมก้าพบกับวิธีที่จะติดตามยาน “มารอเดอร์” และแบดแบทช์ก็เจอกับศูนย์นี้ หลังจากแทรกซึมเข้าไปแล้ว พวกเขาพบกันเบ็นนีและบังคับให้เขาพาพวกเขาไปยังยาน ด้วยหวังไว้ว่าจะได้ใจมอกโก เบ็นนีหักหลังแบดแบทช์โดยการเปิดเผยว่ามีผู้แทรกซึม ก่อนที่พวกเขาจะถูกจับตัว โอเมก้าพบว่ามอกโกได้เอารัดเอาเปรียบคนงานของเขาเพื่อกำไรของเขาเองมาโดยตลอด ด้วยการเปิดเผยนี้ เบ็นนีและเพื่อนร่วมงานของเขาย้ายข้างและสู้กับมอกโกซึ่งตกลงสู่ความตาย แบดแบทช์ซ่อมยาน “มารอเดอร์” และออกจากดาว
| 27 | 11 | "Metamorphosis" | ซอล รูอิส | ซาเบียร์ เพอร์ซาดา | 1 มีนาคม ค.ศ. 2023 (2023-03-01) |  |
 ดร. รอยซ์ เฮมล็อกเข้าควบคุมศูนย์การโคลนของจักรวรรดิที่เขาแทนทิส ที่ซึ่งนาลา เซปฏิเสธที่จะให้ความช่วยเหลือในโครงการโคลนของจักรพรรดิ ยานขนส่งลับที่กำลังมุ่งหน้าไปศูนย์นี้ได้ถูกทิ้งไว้และซิดสั่งให้แบดแบทช์ไปนำสินค้ากลับมา ในระหว่างที่ค้นซาก พวกเขาพบว่าสินค้าที่ว่าคือปีศาจซิลโล่ที่ยังไม่โตเต็มวัยซึ่งถูกสร้างโดยจักรวรรดิผ่านการโคลน กองกำลังจู่โจมของจักรวรรดิถูกส่งมาเก็บกู้ปีศาจตัวนี้และจับกุมผู้เห็นเหตุการณ์ ทำให้แบดแบทช์ต้องถอนกำลัง เพื่อแลกกับอิสรภาพนั้น ลามา ซูถูกพาตัวมายังศูนย์แทนทิสเพื่อโน้มน้าวให้นาลา เซร่วมมือกับเฮมล็อก ลามา ซูบอกเฮมล็อกว่านาลา เซเป็นห่วงเป็นใยโอเมก้า
| 28 | 12 | "The Outpost" | นาธาเนียล วิลลานูเอวา | เจนนิเฟอร์ คอร์เบตต์ | 8 มีนาคม ค.ศ. 2023 (2023-03-08) |  |
 ครอสแฮร์ถูกสั่งให้อยู่ภายใต้การบังคับบัญชาของร้อยโทโนแลนผู้ไม่ชอบโคลน ณ ค่ายทหารบนดาวบาร์ทอน โฟ ลังสินค้าลับสองลังถูกขโมยไป โนแลนสั่งให้ครอสแฮร์และผู้บัญชาการโคลนเมย์เดย์ไปเก็บกู้สินค้า ทั้งคู่สามารถกำจัดขโมยและหาสินค้าเจอซึ่งเป็นเพียงชุดเกราะของสตรอมทรูปเปอร์ หิมะเกิดถล่มขึ้นและฝังสินค้าไป และทำให้เมย์เดย์บาดเจ็บ ที่ค่ายทหาร โนแลนลงโทษพวกเขาในความล้มเหลวและปฏิเสธที่จะให้การรักษาเมย์เดย์ เมย์เดย์ทนพิษบาดแผลไม่ไหวแล้วสิ้นใจไป ด้วยความที่ครอสแฮร์ทนไม่ไหวกับความเย่อหยิ่งและความไม่เคารพต่อโคลนของโนแลน ครอสแฮร์ฆ่าเขาและหลังจากหมดสติไป ครอสแฮร์ตื่นขึ้นมาแล้วพบว่าตัวเองเป็นนักโทษในศูนย์แทนทิสและพบกับดร. เอเมอรี คาร์
| 29 | 13 | "Pabu" | สตวร์ด ลี | อามานดา โรส มูโน | 15 มีนาคม ค.ศ. 2023 (2023-03-15) |  |
 หลังจากที่ซิดไม่ได้มาช่วยพวกเขาให้ออกจากดาวเหมืองนี้ แบดแบทช์และโอเมก้ายกเลิกข้อตกลงของซิดอย่างไม่เป็นทางการ พวกเขาช่วยฟีเก็บกู้วัตถุที่หายไปและเธอโน้มน้าวให้พวกเขาตามเธอไปยังเกาะที่แสนสงบชื่อว่าพาบู ซึ่งเธอคิดว่าน่าจะเป็นที่ปลอดภัยสำหรับให้พวกเขาอยู่ห่างไกลจากจักรวรรดิ พวกเขาได้รับการต้อนรับโดยนายกเทศมนตรี เชป แฮซาร์ด และลูกสาวของเขา ไลอานา ผู้ได้สนิทสนมกับโอเมก้า เมื่อสึนามิซัดเมืองชั้นล่าง ฮันเตอร์ได้ช่วยโอเมก้าและไลอานาที่อยู่บนเรือในขณะที่เทคและเร็กเกอร์ช่วยเชปและฟีอพยพประชาชนที่อยู่ชั้นล่าง หลังจากสึนามิหมดไป แบดแบทช์ตอบตกลงที่จะอยู่ที่พาบูและช่วยสร้างเมืองใหม่
| 30 | 14 | "Tipping Point" | ซอล รูอิส | เจนนิเฟอร์ คอร์เบตต์ และ แมทท์ มิชโนเวทซ์ | 22 มีนาคม ค.ศ. 2023 (2023-03-22) |  |
 ฮาวเซอร์และโคลนนายอื่น ๆ ที่ถูกขังเพราะไม่เชื่อฟังคำสั่งของจักรวรรดิถูกช่วยเหลือในระหว่างกำลังไปแทนทิสโดยเอคโค่, เกรเกอร์ และโคลนที่แปรพักตร์นายอื่น ๆ ที่แทนทิสนั้นเฮมล็อกสอบสวนครอสแฮร์เกี่ยวกับที่อยู่ของโอเมก้าและแบดแบทช์ ครอสแฮร์ถูกปล่อยไว้ให้อยู่ตัวคนเดียวชั่วขณะหนึ่งและสามารถหนีมาได้นานพอที่จะส่งข้อความหาแบดแบทช์ได้ โดยเตือนพวกเขาว่าจักรวรรดิกำลังตามหาโอเมก้า ก่อนที่สุดท้ายครอสแฮร์จะถูกทรมาณอย่างหนัก เอคโค่มาหาแบดแบทช์บนพาบูพร้อมกับข้อมูลที่เขาเก็บมาได้ระหว่างการให้การช่วยเหลือ หลังจากได้รับข้อความของครอสแฮร์และประมวลข้อมูลของเอคโค่แล้ว แบดแบทช์ได้รับรู้ถึงหน่วยลับของจักรวรรดิ ซึ่งคือ แผนกวิทยาศาสตร์ขั้นก้าวหน้า
| 31 | 15 | "The Summit" | นาธาเนียล วิลลานูเอวา | แมทท์ มิชโนเวทซ์ | 29 มีนาคม ค.ศ. 2023 (2023-03-29) |  |
 แบดแบทช์ตามรอยเฮมล็อกไปยังการประชุมที่ทาร์คินเป็นประธานบนดาวอีริอาดู ซึ่งมีการพูดถึงโปรแกรมลับต่าง ๆ ของจักรวรรดิ รวมถึงการวิจัยเกี่ยวกับการโคลนของแผนกวิทยาศาสตร์ขั้นก้าวหน้าและโปรเจ็กต์สตาร์ดัสท์ ในขณะที่พวกเขาแอบเข้าไปในฐานที่มีการจัดการประชุม แบดแบทช์พบว่าซอว์ เกอร์เรร่าก็กำลังแทรกซึมเข้าไปในฐานเพื่อฆ่าเหล่าเจ้าหน้าที่ระดับสูงของจักรวรรดิ พวกเขาขอให้ซอว์ไม่ปฏิบัติภารกิจของเขาเพื่อให้พวกเขาสามารถติดตามเฮมล้อกไปยังศูนย์ลับซึ่งเป็นที่ตั้งของแผนกวิทยาศาสตร์ขั้นก้าวหน้า แต่ซอว์ได้จุดระเบิดในตอนที่เหล่าผู้บุกรุกเขาถูกพบตัวเข้า แบดแบทช์พยายามที่จะหลบหนีโดยใช้เคเบิลคาร์ของฐานนี้แต่ถูกขัดจัดหวะด้วยการระเบิด พวกเขาถูกทิ้งไว้และไม่สามารถไปไหนได้
| 32 | 16 | "Plan 99" | สตวร์ด ลี | เจนนิเฟอร์ คอร์เบตต์ | 29 มีนาคม ค.ศ. 2023 (2023-03-29) |  |
 ด้วยรถกระเช้าของพวกเขาติด ไม่สามารถขยับได้และกำลังถูกโจมตีโดยกองกำลังของจักรวรรดิ เทคเสียสละชีวิตตนเองเพื่อผลักให้คนอื่น ๆ ออกห่างจากจักรวรรดิ พวกเขาล่นถอยไปหาซิดบนดาวออร์ด แมนเทลล์ เพื่อรักษาอาการบาดเจ็บและยอมรับในความสูญเสีย ในไม่นานพวกเขาถึงรู้ว่าซิดหักหลังพวกเขาให้กับเฮมล็อกผู้มาถึงและจับตัวฮันเตอร์และเร็กเกอร์ และบังคับให้โอเมก้าเผยตนเองออกมา เอคโค่และเอซีไอ-3 ช่วยฮันเตอร์และเร็กเกอร์ แต่โอเมก้าถูกจับตัวไปและนำตัวไปยังแทนทิส เฮมล็อกใช้โอเมก้าเป็นตัวผลักดันให้นาลา เซทำงานให้กับโปรเจ็กต์ของพวกเขา โอเมก้าเจอกับครอสแฮร์และเอเมอรี คาร์ โดยเอเมอรี คาร์เปิดเผยตนเองว่าเป็นโคลนเช่นเดียวกับโอเมก้า ทำให้นับได้ว่าเธอเป็นพี่น้องที่มีพันธุกรรมเฉกเช่นเดียวกับโอเมก้า